BSC-LT/ACAData huggingface dataset:
[ca] En aquest treball s'estudien les vuit inscripcions ibèriques procedents del Cabeço de Mariola. Una és la petita làmina de plom amb escriptura sud­oriental, ja coneguda des de fa més d'un segle, tot i que sense context, mentre que les més significatives de la resta són, principalment, àmfores itàliques i ibèriques de les excavacions modernes amb inscripcions nord­orientals que corresponen al moment final del jaciment en el primer quart del s. I a.n.e. Cal destacar que proposem una nova lectura del text de la làmina de plom que permetria identificar tres numerals lèxics ibèrics, ban (1), bin (2) i ilur (3) i els seus equivalents simbòlics I, II i III, tot i que una interpretació estrictament antroponímica no es pot descartar completament: banbi+[­­­] i ilu[­­­]. En el cas de les àmfores s'hi identifiquen noms de persona, plausiblement, els propietaris: bele i beleśbi[n], que haurien d'identificar a la mateixa persona, atès que les dues corresponen al rebost 6000, i seŕtuni de la casa 21000.

[en] In this work we study the eight Iberian inscriptions from Cabeço de Mariola. One is the small lead plaque in Southeastern script, already known for more than a century, although without context, while the most relevant of the rest are mainly Italic and Iberian amphorae from modern excavations with inscriptions in Northeastern script that correspond to the final moment of the site in the first quarter of the 1st century BC. It should be noted that we propose a new reading of the text of the lead plaque that would allow us to identify three Iberian lexical numerals, ban (1), bin (2) and ilur (3) and their symbolic equivalents I, II and III although a strictly anthroponymic interpretation cannot be completely ruled out: banbi+[­­­] and ilu[­­­]. In the case of the amphorae, personal names are identified, plausibly, the owners: bele and beleśbi[n], which should identify the same person, given that both correspond to the pantry 6000, and seŕtuni of the house 21000.
[ca] El litoral de les regions de Múrcia i València ha patit grans transformacions territorials durant les últimes dècades, a causa de la forta expansió de les funcions residencials, turístiques i de servicis. El Pla Hidrològic Nacional (2001) i, en major grau, el Programa A.G.U.A. (2004) van apostar per la dessalinització d'aigua marina a gran escala per a garantir demandes urbanes, turístiques i inclús agrícoles. La paralització dels plans urbanístics provocada per la crisi financera (2007), junt amb la tendència de reducció del consum d'aigua potable de l'última dècada, evidencien una capacitat de producció d'aigua dessalinitzada molt superior a les necessitats del moment present. Esta investigació revisa la situació actual de la dessalinització d'aigua marina i salobre continental en les regions de Múrcia i València, fa balanç dels avantatges i dels inconvenients que comporta i planteja una discussió entorn del paper que pot exercir esta font no convencional com a recurs estratégic i de futur per a garantir demandes urbano-turístiques i agrícoles, principalment durant situacions de sequera.

[en] The coast of the regions of Murcia and Valencia has undergone important land use changes in recent decades due to the intense expansion of tourism activity and residential and services uses. In general, the Spanish National Hydrological Plan of 2001, and especially the A.G.U.A. Program of 2004, supported large-scale water desalination to guarantee urban, tourism and rural water demand. The end of the urban sprawl due to the economic crisis, in addition to the decrease in drinking water consumption in the last decade, have resulted in a desalination water production capacity that is higher than current needs. This research reviews the current status of desalination water (from the sea and underground) in the regions of Murcia and Valencia. Moreover, it takes stock of its advantages and disadvantages, and discusses the role that this strategic and unconventional resource could play in the future to ensure urban, tourism and rural demands, especially during droughts.
[ca] El 2013 s'organitzaran les XV Jornades del Còmic de la Universitat d'Alacant-Unicòmic, celebrades ininterrompudament des del 1999. D'una petita proposta de l'alumnat, hem passat a unes jornades acadèmiques estables i reconegudes, centrades en les possibilitats didàctiques del nové art. Al llarg de les quinze edicions, hi han desfilat autors de renom internacional com Chris Claremont, Francisco Solano López o Carlos Giménez, a banda de nombrosos especialistes que ens van presentar els seus treballs al voltant del món de la historieta, com Álvaro Pons o Antonio Martín. En el següent estudi, s'hi fa un minuciós recorregut per l'organització i la història de les jornades tot destacant els moments més rellevants i la importància que han tingut aquestes jornades per al reconeixement de la narració gràfica com una forma d'expressió artística que, a l'igual que la literatura, ha de ser analitzada i treballada des de les aules universitàries, ja que ens pot beneficiar en l'ensenyament de molts àmbits d'investigació. Gràcies a Unicòmic, a la Universitat d'Alacant les vinyetes han deixat de considerar-se una distracció juvenil per a considerar-se una forma d'art equiparable a la literatura.

[en] In 2013 the XV Jornades del Còmic de la Universitat d'Alacant- Unicòmic will be held as it has been since 1999 without being interrupted. Born as a small student proposal, we have advanced to stable and recognized academic sessions, focused on the educational possibilities derived from this art. Over the past fifteen editions, internationally renowned authors such as Chris Claremont, Francisco Solano López or Carlos Giménez have been present here, and also numerous specialists who presented their work on comics, as is the case with Álvaro Pons and Antonio Martín. Our paper consists on a detailed guide of these academic sessions, highlighting the most relevant and significant moments which have contributed to the recognition of Graphic Narrative as a field of expression that, along with literature, should be analyzed and studied by scholars because it may suppose a great benefit for many research projects. Thanks to Unicòmic, at Universitat d'Alacant comics are no longer considered as a distraction for youth but as a form of art as valid as literature.
[ca] Estudi de l'evolució semàntica de enze, enza i de les unitats fraseològiques en què participa, des de les primeres atestacions escrites fins als usos contemporanis en català. S'hi té en compte l'evolució dels altres derivats romànics del llatí INDEX, -ICIS. S'hi aplica una anàlisi d'orientació cognitiva i es fonamenta l'estudi en l'aprofitament de corpora textuals (antics i contemporanis), dins dels quals hi ha l'obra literària i gramatical d'Enric Valor.

[en] Study of the semantic evolution of the words enze, enza as well as of the phraseological units including them, from first written records to Catalan contemporary usage, taking into account the evolution of other Romance derivatives of Latin INDEX, -ICIS. This analysis is carried out from a cognitive point of view, and the basis of this study is the exploitation of textual corpora (ancient and contemporary) where we can set Enric Valor's literary and grammatical work.
[ca] El règim franquista portà a terme una política de construccions escolars que permeté, finalment, superar l'endèmica mancança de places escolars a Espanya. Les distintes corporacions municipals de l'Ajuntament d'Elx que s'hi succeïren reproduïren en l'àmbit local la seqüència d'iniciatives que esdevingueren en l'àmbit estatal. La presència de Vicente Quiles al capdavant de l'Ajuntament d'Elx des de la meitat de la dècada dels 60 fins al final del període, el tram de major activitat constructora escolar, dotà d'un fil conductor la política de construccions escolars municipal. Aquesta circumstància, juntament amb el fet que la pràctica totalitat de les obres les dugueren a terme un reduït grup d'arquitectes (Santiago Pérez Aracil, Antonio Serrano Peral i Antonio Serrano Bru), explica que el conjunt de l'obra escolar d'aquest període forme un conjunt homogeni i complet tant en l'àmbit arquitectònic com en l'àmbit polític.

[en] The school building policy under the Franco regime helped overcome in the end the recurrent lack of school places in Spain. The successive local administrations holding the Elx City Council reproduced, at a local level, the sequence of initiatives that were being developed at a national level. The figure of Vicente Quiles as the Mayor of Elx from the mid sixties to the end of the dictatorship –which was the period in which more schools were built– provided a common thread to the local school building policy. This is why, including the fact that almost all construction works were undertaken by a small group of architects –Santiago Pérez Aracil, Antonio Serrano Peral and Antonio Serrano Bru–, the schools built in that period as a whole make up an homogeneous and complete group both in an architectural and in a political sense.
[ca] Com a investigadora —tant a l'Institut de Recerca en Cultures Medievals de la Universitat de Barcelona com en el projecte Corpus Biblicum Catalanicum de l'Associació Bíblica de Catalunya—, Gemma Avenoza (1959–2021) centra una part dels seus interessos en la qüestió relativa a la presència i la circulació de la Bíblia en l'Europa medieval des d'unes perspectives —la de revisar els repertoris dels fons documentals i la d'inventariar els arxius pendents— desenvolupades a redós d'escriure i defensar la tesi de doctorat (1989). Es tracta d'unes opcions que, en la pràctica, la integren en la cadena que, pel que respecta a les anàlisis bíbliques, Samuel Berger (1843–1900) comença arran de finalitzar la primera etapa dels estudis teològics (1867). En certa manera, doncs, l'oportunitat d'homenatjar Avenoza brinda la circumstància de reivindicar Berger. Per assolir-ho, aquest article en recupera —i en rellegeix en clau filològica— la contribució "Nouvelles recherches sur les bibles provençales et catalanes " (1890). No endebades, inaugura la recerca acadèmica entorn de les traduccions bíbliques catalanes medievals a partir dels testimonis manuscrits. A més, articula la proposta primicera adreçada a donar-ne raó amb una voluntat global. I, principalment, orienta, amb les seves afirmacions conclusòries, totes les percaces posteriors sobre aquestes traduccions bíbliques, entre les quals destaquen les de Josep Perarnau (1978-1983), Josep Izquierdo (1997), Armand Puig (1997-2001) i Pere Casanellas / Armand Puig (2004-2021). Comptat i debatut, heus aquí l'estela també prosseguida per Avenoza.

[en] As a researcher —both at the Institute for Research on Medieval Cultures of the University of Barcelona and in the project Corpus Biblicum Catalanicum of the Biblical Association of Catalonia—, Gemma Avenoza (1959–2021) focuses part of her research on the presence and circulation of the Bible in medieval Europe from some perspectives —reviewing the repertoire of texts collections and inventorying archives not visited— developed on her doctoral thesis (1989). In practice, her methodology follows the path that Samuel Berger (1843-1900) began at the end of his first stage of theological studies (1867). In a way, then, the opportunity to pay tribute to Avenoza provides the occasion to vindicate Berger. In order to achieve this, this article recovers, and rereads in a philological key, his contribution "Nouvelles recherches sur les bibles provençales et catalanes" (1890). As a matter of fact, he starts the academic research on the medieval biblical translations into Catalan from manuscript witnesses. Furthermore, he articulates the earliest proposal on the subject with a broader view. And, in particular, he guides, with his conclusive statements, all the latest in-depth studies on these biblical traslations, among which those by Josep Perarnau (1978-1983), Josep Izquierdo (1997), Armand Puig (1997-2001) and Pere Casanellas / Armand Puig (2004-2021) stand out. All things considered, these are the tracks also followed by Avenoza.
[ca] Al cap de diverses dècades d'estudis i investigacions sobre la dictadura de Primo de Rivera, la continuïtat o la substitució del sistema caciquista de la Restauració després del colp de 1923 continua sent objecte de debat historiogràfic. En aquest sentit, el present treball tracta d'analitzar mitjançant una perspectiva microhistòrica i prosopogràfica els camins pels quals va discórrer aquest procés a la comarca del Baix Segura. Amb tot, l'examen de les dinàmiques i estratègies de reproducció material de les elits d'aquest territori a través d'una recerca familiar, croada amb altres camps d'actuació, com el control de l'aigua i l'agricultura, condueixen, almenys, a replantejar-se la màxima emesa per la propaganda del Directori sobre "el desarrelament del caciquisme".

[en] After several decades of studies and research about the dictatorship of Primo de Rivera, the continuity or substitution of the chieftaincy system of the Restoration period after the coup of 1923 is still the object of historiographical debate. For that matter, this work attempts to analyse the paths of this process in the Bajo Segura district through a microhistorical and prosopographical perspective. With all that, the examination of dynamics and strategies for the material reproduction of elites in this area by means of family investigation, overlapped with other fields of action, such as water and agriculture control, lead, at least, to reconsider the maxim emitted by the Directorate propaganda about "the dissolution of chieftaincy".
[ca] Les visites pastorals són les inspeccions que realitza el bisbe a les parròquies de la seua diòcesi per a comprovar el seu estat material i espiritual. A través de la informació que s'arreplega en els llibres de visites pastorals que es van realitzar a Guardamar entre els anys 1617 i 1722, anem a conèixer com eren durante aqueix període lʼesglésia de sant Jaume de Guardamar, les ermites de santa Llúcia i santa Anna, així com les confraries que existien en la vila.

[en] Pastoral visits are inspections by the bishop to the parishes in his diocese to check their material and spiritual state. Information contained in the pastoral visits books to Guardamar between the years 1617 and 1722, enable us to know the church of Santiago de Guardamar, and the santa Lucia and santa Ana hermitages, as well as brotherhoods existing in the villa.
[ca] Estudi i edició de la traducció catalana de la història de Teòfil d'Adana arromançada en el s. XIV a partir de la versió llatina de Pau Diaca de Nàpols, autor que en el s. ix traduí l'original grec del s. vi. El text català s'ha conservat copiat en el ms. M-II-3 de la Real Biblioteca del Monasterio de San Lorenzo de El Escorial, datat en el primer terç del segle XV, en el qual s'inclou també una vida de santa Maria Egipcíaca pertanyent a la mateixa tradició. L'obra recull el tòpic del pacte amb el dimoni (M210-219 de l'índex de Thompson i 3566-3572 del de Tubach), motiu d'una extensa trajectòria artística i literària, culta i popular, que recorre l'edat mitjana en diversos gèneres i que culmina en el mite de Faust tractat per Marlowe i Goethe. S'analitzen la traducció i la tradició llatina de la qual deriva aquella. El treball inclou l'edició crítica del text català, fins ara inèdit, anotat a partir del text llatí editat per Meersseman (1963) i del ms. Thott 128 de la Biblioteca Reial de Copenhaguen, més pròxim al model subjacent seguit pel traductor català, representant, al seu torn, de la col·lecció universal de miracles que Gonzalo de Berceo degué fer servir com a font en els Milagros de Nuestra Señora.

[en] A study and edition of the anonymous Catalan translation of the history of Theophilus of Adana, translated in the fourteenth century from the ninth-century Latin version of Paul the Deacon of Naples, who in turn translated its sixth-century Greek original. The Catalan text has been preserved in the Real Biblioteca del Monasterio de El Escorial Library Ms M-II-3, dated in the first third of the fifteenth century, which also includes a life of Saint Mary of Egypt belonging to the same tradition. The work includes the pact with the devil topic (M210-219 of the Thompson's index and 3566-3572 of Tubach's), of long-enduring artistic and literary fame, running through the Middle Ages in diverse literary genres and culminating in the myth of Faust as treated by Marlowe and Goethe. This Catalan translation and the Latin tradition from which it derives are analysed. The study includes the critical edition of the Catalan text, previously unpublished, annotated from the Latin text edited by Meersseman (1963) and Ms Thott 128 of the Royal Library of Copenhagen, closer to the underlying model followed by the Catalan translator, representing, in turn, the universal collection of miracles that Gonzalo de Berceo must have used as a source in the Milagros de Nuestra Señora.
[ca] L'embolcall amb el qual se'ns presenta un producte sempre influeix a l'hora de fer-ne la tria. Així doncs, és important la imatge oferida ja que contribueix a la creació d'un seguit d'expectatives en el receptor. En aquest sentit, l'anàlisi dels elements paratextuals juga, al nostre parer, un paper clau, perquè suposa una primera aproximació al text i, a més a més, en genera uns trets identificadors que funcionen com a element cohesionador dels productes d'una mateixa línia editorial. Amb el present treball, ens marquem com a objectiu elaborar una caracterització bàsica de la col·lecció "Micalet Teatre" de l'editorial Bromera. Partint del model d'anàlisi epistemològic proposat per l'especialista Gemma Lluch, tractarem d'esbossar les línies mestres d'un dels segells capdavanters en la difusió del teatre per a infants i adolescents.

[en] The wrapping in which we are presented a product always influences us in choosing it. Therefore, the image it offers is important because it contributes to the creation of a series of expectations in the receiver. In this sense, the analysis of paratextual elements plays, in our opinion, a key role, because it involves the first approximation to the text and, moreover, it generates identifying features which work as a cohesive element for the products of a particular publishing line. Our aim in the present work is to elaborate a basic characterization of the collection "Micalet Teatre", of Bromera Publishing House. Starting from the model of epistemological analysis put forward by Gemma Lluch, we will try to outline the guidelines of one of the leading seals regarding diffusion of Plays for Children and Teenagers.
[ca] Aquest article planteja una reflexió sobre les noves formes de control i opressió en el món actual (globalitzat, virtual) i les diferents respostes que la societat ha generat per a deslliurar-se'n o, si més no, per protestar, a partir de l'anàlisi de dues novel·les valencianes recents: Primavera encesa, de Vicent Borràs, i Totes les cançons parlen de tu, de Xavi Sarrià.

[en] This paper presents a reflection about new shapes of control and repression in the world current (global and virtual) and the reactions different that society has generated to protest or to free, through the analysis of two Valencian novels recent: Primavera encesa (2013), of Vicent Borràs, and Totes les cançons parlen de tu (2014), of Xavi Sarrià.
[ca] El jaciment de La Salema s'ubica prop de la localitat de Fageca situat en el nord de la província d'Alacant, a la comarca del Comtat de Cocentaina (Comunitat Valenciana). En els dipòsits del jaciment de La Salema s'han localitzat restes de microvertebrats fòssils d'edat Plistocena. La llista faunística preliminar establerta per a aquest jaciment inclou els següents taxons: Miniopterus cf. schreibersii, Rhinolophus hipposideros, Myotis sp., Arvicola sp., Microtus agrestis, Iberomys brecciensis, Eliomys quercinus, Apodemus sylvaticus, Oryctolagus sp., Chalcides bedriagai, Tarentola sp. i Timon cf. lepidus. De l'anàlisi de les dades aportades pels taxons de micromamifers presents, podem concloure que aquest jaciment conté una fauna corresponent al plistocè mitjà, podent estimar-se una edat d'entre 450.000 i 200.000 anys.

[en] The site of La Salema is situated near the town of Facheca located in the north of the province of Alicante, in the region of Cocentaina (Valencia). In the deposits of La Salema have been located remains of fossils microvertebrates of Pleistocene age. The preliminary faunal list established for this site includes the following taxa: Miniopterus cf. schreibersii, Rhinolophus hipposideros, Myotis sp., Arvicola sp., Microtus agrestis, Iberomys brecciensis, Eliomys quercinus, Apodemus sylvaticus, Oryctolagus sp., Chalcides bedriagai, Tarentola sp. and Timon cf. lepidus. By the analysis of the data provided by the mammal taxa, we can conclude that this locality contains faunas of the Middle Pleistocene and its age can be estimated between 450.000 and 200.000 years.
[ca] S'han estudiat les diferents comunitats vegetals del barranc de l'Alpadull en la serra de Mariola, entre els termes municipals de Bocairent i Alfafara, (comarques de la Vall d'Albaida i l'Alcoià). En aquesta zona del territori Diànic s'han identificat un total de 17 tipus d'associacions vegetals encontrant una clara dominància del carrascar i la roureda.

[en] We have studied the different plant communities of barranc de l'Alpadull in the Sierra Mariola, between the municipalities of Bocairent in Alfafara, (Valencia, E Spain). In that area of Diànic have identified a total of 17 types of vegetation.
[ca] El present treball pretén explicar la metodologia duta a terme al llarg d'un curs escolar al tercer cicle de l'Educació Primària, basada en l'aprenentatge per projectes a l'àrea de Coneixement del Medi, conjuntament amb l'ús de les TIC. La unió de l'aprenentatge per projectes i les TIC és el resultat d'una reflexió centrada en la necessitat d'un canvi metodològic i un acostament més real al món dels xiquets i xiquetes. És una altra manera d'educar, més significativa per a l'alumnat. Emprar un enfocament per projectes dóna oportunitats a l'alumnat per a participar del treball autèntic i desenvolupar les destreses del segle XXI: la col·laboració, la resolució de problemes i el pensament crític. L'èmfasi ja no és a l'ensenyament, sinó a l'aprenentatge, els protagonistes ja no són els mestres, són els alumnes. I és per això mateix —perquè ells i elles són els i les protagonistes— que els docents ens hem d'adaptar als nous temps, a la nova realitat, a unes necessitats educatives d'un món que canvia contínuament i en el qual les TIC estan presents. A la fi, ningú ja no dubta que la tecnologia web 2.0 s'ha d'integrar de forma normalitzada en els processos d'ensenyamentaprenentatge. Quan són ben dissenyats, els projectes fonamentats en el currículum poden arribar a resultats d'alta qualitat per a l'alumnat i poden ser, també, una experiència gratificant per als docents. En aquest article provaré de demostrar que conjuminar l'enfocament per projectes i les TIC ofereix molts avantatges.

[en] This paper aims to explain the ICT-supported project-based learning methodology used throughout the school year in years 5 and 6, in the subject of science. The need of both a methodological change and a more realistic approach to the world for students explains combining task-based learning with ICT. It is a different way of teaching, more meaningful for them. Task-based learning allows pupils to participate in real tasks and to develop 21st century skills: collaboration, problem-solving and critical thinking. Emphasis is not placed in teaching, but in learning, and teachers are not longer the main characters, but students. Thus, because they become the main characters, we, as teachers, must go with the times and adapt ourselves to a new reality, to new teaching needs in a changing world where ICT play a key role. It is widely taken for granted that web 2.0 technology must be integrated in learning and teaching. If successfully designed, curriculum-based projects can achieve high-quality results for students as well as being a satisfying experience for teachers. This paper aims to show the benefits of using an ICT-supported project-based learning methodology.